CELEX: 62007CA0309
Language: da
Date: 2009-03-19 00:00:00
Title: Sag C-309/07: Domstolens dom (Første Afdeling) af 19. marts 2009 — Firma Baumann GmbH mod Land Hessen (anmodning om præjudiciel afgørelse fra Hessischer Verwaltungsgerichtshof — Tyskland) (Fælles landbrugspolitik — afgift til finansiering af veterinærundersøgelse og -kontrol — direktiv 85/73/EØF)

16.5.2009   
            
            
               DA
            
            
               Den Europæiske Unions Tidende
            
            
               C 113/6
            
         Domstolens dom (Første Afdeling) af 19. marts 2009 — Firma Baumann GmbH mod Land Hessen (anmodning om præjudiciel afgørelse fra Hessischer Verwaltungsgerichtshof — Tyskland)
   (Sag C-309/07) (1)
   
   (Fælles landbrugspolitik - afgift til finansiering af veterinærundersøgelse og -kontrol - direktiv 85/73/EØF)
   2009/C 113/11
   Processprog: tysk
   
      Den forelæggende ret
   
   Hessischer Verwaltungsgerichtshof
   
      Parter i hovedsagen
   
   
      Sagsøger: Firma Baumann GmbH
   
      Sagsøgt: Land Hessen
   
      Sagens genstand
   
   Anmodning om præjudiciel afgørelse — Hessischer Verwaltungsgerichthof — fortolkning af artikel 5, stk. 3, og bilag A, kapitel I, punkt 1, punkt 2, litra a), og punkt 4, litra a) og b), i Rådets direktiv 85/73/EØF af 29. januar 1985 om finansiering af sundhedsmæssig undersøgelse og kontrol af fersk kød og fjerkrækød (EFT L 32, s. 14), som ændret ved Rådets direktiv 96/43/EF af 26. juni 1996 (EFT L 162, s. 1) — lovgivning der differentierer mellem slagteenheder i store slagterivirksomheder og andre slagteriaktiviteter, med degressiv graduering af afgiftssatsen efter dyreart og forhøjelse af afgiften for slagtninger foretaget uden for normale slagtetider
   
      Konklusion
   
   
               1)
            
            
               Bilag A, kapitel I, punkt 4, litra a), i Rådets direktiv 85/73/EØF af 29. januar 1985 om finansiering af veterinærundersøgelse og -kontrol som omhandlet i direktiv 89/662/EØF, 90/425/EØF, 90/675/EØF og 91/496/EØF, som ændret og kodificeret ved Rådets direktiv 96/43/EF af 26. juni 1996, skal fortolkes således, at det ikke tillader medlemsstaterne at fravige den i dette bilag A, kapitel I, punkt 1 og punkt 2, litra a), fastsatte afgiftsstruktur og opkræve en afgift, hvis sats varierer efter størrelsen af virksomheden, og som fastsættes degressivt efter antallet af slagtede dyr pr. dyreart.
               Bilag A, kapitel I, punkt 4, litra b), i direktiv 85/73, som ændret og kodificeret ved direktiv 96/43, skal fortolkes således, at en medlemsstat ikke er forpligtet til at overholde den i punkt 1 og 2, litra a), i samme kapitel fastsatte afgiftsstruktur, og kan opkræve en afgift, hvis sats varierer efter størrelsen af virksomheden og antallet af slagtede dyr pr. dyreart, når det er godtgjort, at disse faktorer har haft en konkret indvirkning på de faktisk påløbne omkostninger ved udførelsen af den veterinærundersøgelse og -kontrol, der er foreskrevet i de relevante fællesskabsbestemmelser.
            
         
               2)
            
            
               Bilag A, kapitel I, punkt 4, litra a), i direktiv 85/73, som ændret og kodificeret ved direktiv 96/43, skal fortolkes således, at en medlemsstat ved undersøgelser af dyr, der slagtes uden for almindelige slagtetider på ejerens foranledning, kan opkræve et »procenttillæg«, der tillægges den afgift, der sædvanligvis opkræves for undersøgelserne af dyrene, hvis denne forhøjelse repræsenterer en fast værdi, som svarer til de supplerende omkostninger, der skal dækkes.
               Bilag A, kapitel I, punkt 4, litra b), i direktiv 85/73, som ændret og kodificeret ved direktiv 96/43, skal fortolkes således, at en medlemsstat ved undersøgelser af dyr, der slagtes uden for almindelige slagtetider på ejerens foranledning, kan opkræve et »procenttillæg«, der tillægges den afgift, der sædvanligvis opkræves for undersøgelserne af dyrene, hvis denne forhøjelse svarer til de supplerende faktisk påløbne omkostninger.
            
         
      (1)  EUT C 247 af 20.10.2007.